ddrg/super_eurlex huggingface dataset:
Oficiālais Vēstnesis L 347 , 16/12/1988 Lpp. 0055 - 0056

Speciālizdevums somu valodā: Nodaļa 2 Sējums 6 Lpp. 0250

Speciālizdevums zviedru valodā: Nodaļa 2 Sējums 6 Lpp. 0250



Komisijas Regula (EEK) Nr. 3915/88 (1988. gada 15. decembris), kas paredz noteikumus, kā īstenot 63.c pantu Padomes Regulā (EEK) Nr. 918/83, ar ko ir izveidota Kopienas muitas nodokļa atbrīvojumu sistēma EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1983. gada 28. marta Regulu (EEK) Nr. 918/83, ar kuru ir izveidota Kopienas muitas nodokļa atbrīvojumu sistēma [1] un kurā grozījumi izdarīti ar Regulu (EEK) Nr. 1315/88 [2], un jo īpaši tās 143. pantu, tā kā Regulas (EEK) Nr. 918/83 63.c pants paredz atbrīvot no ievedmuitas nodokļa sūtījumus, kuros ir Pasaules Veselības organizācijas (PVO) apstiprināti standartvielu paraugi, ko paredzēts izmantot, lai pārbaudītu zāļu ražošanai izmantoto materiālu kvalitāti; tā kā šādi sūtījumi ir adresēti kravu saņēmējiem, kuriem valstu kompetentās iestādes ir atļāvušas izmantot šādu atbrīvojumu; tā kā būtu jāparedz attiecīgi nosacījumi šā noteikuma pareizai īstenošanai; tā kā šie nosacījumi ir jāizstrādā saskaņā ar Regulas (EEK) Nr. 918/83 143. panta 2. un 3. punktā paredzēto procedūru; tā kā šajā regulā paredzētie pasākumi atbilst atzinumam, ko sniegusi Muitas nodokļu atbrīvojumu komiteja, IR PIEŅĒMUSI ŠO REGULU. 1. pants Šī regula paredz noteikumus Regulas (EEK) Nr. 918/83 63.c panta īstenošanai. 2. pants Regulas (EEK) Nr. 918/83 63.c pantā minētais atbrīvojums attiecas tikai uz sūtījumiem, ko sūta PVO Ķīmisko standartvielu sadarbības centrs Stokholmā (Zviedrija) kravas saņēmējiem, kuriem valstu kompetentās iestādes ir atļāvušas šos sūtījumus saņemt bez ievedmuitas nodokļa. 3. pants Atbrīvojums no ievedmuitas Regulas (EEK) Nr. 918/83 63.c pantā minētajiem sūtījumiem ir atkarīgs no tā, vai uz standartvielu iepakojumiem ir: - pirmkārt, iepriekš 2. pantā minētā PVO Ķīmisko standartvielu sadarbības centra zīmogs, - otrkārt, etiķete, kuras paraugs ir parādīts šīs regulas B pielikumā, uz kuras aile, kas paredzēta ķīmiskajām standartvielām, ir skaidri iezīmēta ar ķeksīti. 4. pants Atbrīvojumu piemēro arī visiem īpašajiem iepakojumiem, kas ir būtiski ķīmisku standartvielu pārvadāšanā, kā arī visiem vajadzīgajiem piederumiem, kas varētu ietilpt sūtījumos. 5. pants Šī regula stājas spēkā 1989. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1988. gada 15. decembrī Komisijas vārdā — priekšsēdētāja vietnieks Cockfield [1] OV L 105, 23.4.1983., 1. lpp. [2] OV L 123, 17.5.1988., 2. lpp. -------------------------------------------------- PIELIKUMS +++++ TIFF +++++ --------------------------------------------------
Oficiālais Vēstnesis L 151 , 03/06/1989 Lpp. 0022 - 0022

Speciālizdevums somu valodā: Nodaļa 4 Sējums 3 Lpp. 0129

Speciālizdevums zviedru valodā: Nodaļa 4 Sējums 3 Lpp. 0129



Komisijas Regula (EEK) Nr. 1544/89 (1989. gada 2. jūnijs), ar ko groza Regulu (EEK) Nr. 3460/85, ar kuru nosaka sīki izstrādātus noteikumus kompensācijas pabalsta piešķiršanai par Vidusjūras sardīnēm EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1985. gada 4. novembra Regulu (EEK) Nr. 3117/85, ar kuru nosaka vispārējus noteikumus kompensācijas pabalsta piešķiršanai par Sardina pilchardus sugas sardīnēm [1], kas grozīta ar Regulu (EEK) Nr. 3940/87 [2], un jo īpaši tās 4. pantu, tā kā dažu sālītu produktu konservācijas laiks ir tāds, ka atsevišķos gadījumos nav iespējams ievērot pabalsta pieteikumu iesniegšanas termiņu, kas noteikts Komisijas Regulā (EEK) Nr. 3460/85 [3]; tā kā, lai nepieļautu, ka attiecīgie produkti nav piemēroti kompensācijas pabalsta saņemšanai, būtu jāgroza augstāk minētās regulas 5. panta 1. punkts; tā kā šajā regulā paredzētie pasākumi saskan ar Zvejniecības produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 3460/85 5. panta 1. punktam pievieno šādu apakšpunktu: "Sālītiem produktiem, kas noteiktu laiku jākonservē sālī, kas nozīmē, ka nav iespējams ievērot iepriekšminēto sešu mēnešu termiņu, vajadzības gadījumā attiecīgā dalībvalsts pagarina šo termiņu uz laiku, kas vajadzīgs šo produktu konservēšanai. Šis termiņa pagarinājums nekādā gadījumā nevar būt ilgāks par sešiem mēnešiem." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1987. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 2. jūnijā Komisijas vārdā — priekšsēdētāja vietnieks Manuel Marín [1] OV L 297, 9.11.1985., 1. lpp. [2] OV L 373, 31.12.1987., 6. lpp. [3] OV L 332, 10.12.1985., 19. lpp. --------------------------------------------------
Oficiālais Vēstnesis L 177 , 24/06/1989 Lpp. 0005 - 0005

Speciālizdevums somu valodā: Nodaļa 3 Sējums 29 Lpp. 0181

Speciālizdevums zviedru valodā: Nodaļa 3 Sējums 29 Lpp. 0181



Padomes Regula (EEK) Nr. 1808/89 (1989. gada 19. jūnijs), ar kuru groza Regulu (EEK) Nr. 1981/82, ar ko izveido to Kopienas reģionu sarakstu, kuros ražošanas atbalstu apiņu ražošanai piešķir vienīgi atzītām ražotāju grupām EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3998/87 [2], un jo īpaši tās 12. panta 4. punktu, ņemot vērā Komisijas priekšlikumu, tā kā Regulas (EEK) Nr. 1696/71 12. panta 3. punktā paredzēta ražošanas atbalsta piešķiršana ražotāju grupām Kopienas reģionos, kur minētās grupas var nodrošināt to, ka to locekļi ienākumus gūst godīgi, un panākt racionālu piegādes vadību; tā kā minētie reģioni ir uzskaitīti pielikumā Regulai (EEK) Nr. 1981/82 [3], kurā jaunākie grozījumi izdarīti ar Regulu (EEK) Nr. 4069/87 [4]; tā kā Īrija ir paziņojusi, ka tajā vairs nav atzītas ražotāju grupas un ka reģions "Īrija" vairs neatbilst Regulas (EEK) Nr. 1696/71 12. pantā noteiktajiem nosacījumiem atbalsta piešķiršanai kādai ražotāju grupai; tā kā tādēļ pēc 1988. gada ražas novākšanas Regula (EEK) Nr. 1981/82 būtu jāgroza, IR PIEŅĒMUSI ŠO REGULU. 1. pants Ar šo reģionu "Īrija" svītro no Regulas (EEK) Nr. 1981/82 pielikumā iekļautā saraksta. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Regulu piemēro pēc 1988. gada ražas novākšanas. Šī regula uzliek saistības kopumā un ir tieši piemērojama visās dalībvalstīs. Luksemburgā, 1989. gada 19. jūnijā Padomes vārdā — priekšsēdētājs C. Romero Herrera [1] OV L 175, 4.8.1971., 1. lpp. [2] OV L 377, 31.12.1987., 40. lpp. [3] OV L 215, 23.7.1982., 3. lpp. [4] OV L 380, 31.12.1987., 32. lpp. --------------------------------------------------
Oficiālais Vēstnesis L 337 , 21/11/1989 Lpp. 0006 - 0007

Speciālizdevums somu valodā: Nodaļa 2 Sējums 7 Lpp. 0097

Speciālizdevums zviedru valodā: Nodaļa 2 Sējums 7 Lpp. 0097



Komisijas Regula (EEK) Nr. 3470/89 (1989. gada 16. novembris) par kombinētās nomenklatūras 7. nodaļas 2. papildu piezīmes piemērošanā izmantojamo analīzes metodi EIROPAS KOPIENU KOMISIJA, ņemot vērā Eiropas Ekonomiskās Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EEK) Nr. 3469/89 [2], jo īpaši tās 9. pantu, tā kā, lai nodrošinātu vienotu kombinētās nomenklatūras (kas pievienota iepriekš minētajai regulai) piemērošanu, ir jāpieņem kombinētās nomenklatūras 7. nodaļas 2. papildu piezīmes piemērošanas noteikumi; tā kā saskaņā ar veiktajiem pētījumiem piemērota ir šās regulas pielikumā aprakstītā analīzes metode; tā kā Nomenklatūras komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Kombinētās nomenklatūras 7. nodaļas 2. papildu piezīmes piemērošanai izmantojamā analīzes metode ir izklāstīta šās regulas pielikumā. 2. pants Šī regula stājas spēkā 1990. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 16. novembrī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp [2] OV L 337, 21.11.1989., 5. lpp. -------------------------------------------------- PIELIKUMS ANALĪZES METODE KOMBINĒTĀS NOMENKLATŪRAS 7. NODAĻAS 2. PAPILDU PIEZĪMES PIEMĒROŠANAI 1. Princips Noteiktu tablešu skaitu izšķīdina aukstā ūdenī, bez jebkādas tālākas fiziskas apstrādes, kas izraisītu to izmēru samazināšanos vai strukturālus pārveidojumus. Iegūto materiālu skalo caur sietu ar lielu daudzumu ūdens, un uz sieta palikušās nogulsnes izžāvē un nosver. Cauri sietam izejošo daudzumu (Z) izsaka procentos no parauga masas, to koriģējot, ņemot vērā mitruma daudzumu. 2. Iekārtas 2.1. analītiskie svari; 2.2. vārglāze, 1 l; 2.3. austs metāla vadu auduma siets ar 2 mm caurumiem; 2.4. filtrpapīrs, sauss; 2.5. žāvējamais skapis, 40 oC; 2.6. žāvējamais skapis, 103 oC. 3. Procedūra Vārglāzē iesver vismaz 100 ± 0, 1 g reprezentējošā tablešu parauga (2.2). Pievieno 800 ml auksta ūdens un atļauj nostāvēties vismaz 16 stundas, reizēm viegli apmaisot. Vārglāzes saturu izlej sietā (2.3), izmantojot lielu daudzumu auksta ūdens. Uz sieta palikušās nogulsnes pārliek filtrpapīrā (2.4), ievieto žāvējamā skapī (2.5) 40 oC un žāvē vienu nakti. Pēc nakts žāvēšanas, nogulsnes žāvējamā skapī (2.6) 103 oC žāvē līdz konstantai masai. 4. Aprēķini un rezultātu izteikšana Z = 100 – i × 100 – v100 kur r ir izžāvēto uz sieta palikušo nogulšņu masas gramos, i ir parauga masa gramos v ir parauga mitruma sastāvs, kas noteikts saskaņā ar Komisijas Direktīvas 71/393/EEK [1] pielikuma 1. sadaļas metodi. [1] OV L 279, 20.12.1971., 7. lpp. --------------------------------------------------
Oficiālais Vēstnesis L 375 , 23/12/1989 Lpp. 0001 - 0001

Speciālizdevums somu valodā: Nodaļa 2 Sējums 7 Lpp. 0105

Speciālizdevums zviedru valodā: Nodaļa 2 Sējums 7 Lpp. 0105



Padomes Regula (EEK) Nr. 3900/89 (1989. gada 4. decembris) par EEK un Tunisijas Sadarbības padomes Lēmuma Nr. 2/89 piemērošanu, ar ko, ņemot vērā Spānijas un Portugāles pievienošanos Eiropas Kopienām, groza Protokolu par "noteiktas izcelsmes izstrādājumu" jēdziena definīciju un administratīvās sadarbības metodēm EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. pantu, ņemot vērā Padomes 1987. gada 11. augusta Regulu (EEK) Nr. 2573/87, ar ko paredz režīmu tirdzniecībai starp Spāniju un Portugāli, no vienas puses, un Alžīriju, Ēģipti, Jordāniju, Libānu, Tunisiju un Turciju, no otras puses [1], un jo īpaši tās 23. pantu, ņemot vērā Komisijas priekšlikumu, tā kā 1987. gada 11. augusta dalībvalstu valdību pārstāvju Padomes sanāksmes Lēmuma 87/456/EOTK 7. pants, ar ko nosaka režīmu tirdzniecībai starp Spāniju un Portugāli, no vienas puses, un Alžīriju, Ēģipti, Jordāniju, Libānu un Tunisiju, no otras puses, ar izstrādājumiem, uz ko attiecas EOTK līgums [2], paredz, ka vajadzīgās izmaiņas Sadarbības padomju pieņemtajos izcelsmes noteikumos pēc Spānijas un Portugāles pievienošanās piemēro izstrādājumiem, uz ko attiecas minētais lēmums; tā kā, pamatojoties uz 25. pantu Protokolā par "noteiktas izcelsmes izstrādājumu" jēdziena definīciju un administratīvās sadarbības metodēm, EEK un Tunisijas Sadarbības padome pieņēmusi Lēmumu Nr. 2/89, ar ko groza minēto protokolu, ņemot vērā Spānijas un Portugāles pievienošanos Eiropas Kopienām; tā kā minētais lēmums būtu jāpieņem, lai to piemērotu Kopienā, IR PIEŅĒMUSI ŠO REGULU. 1. pants EEK un Tunisijas Sadarbības padomes Lēmumu Nr. 2/89 piemēro Kopienā. Lēmuma teksts ir pievienots šai regulai. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1990. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 4. decembrī Padomes vārdā — priekšsēdētājs M. Delebarre [1] OV L 250, 1.9.1987., 1. lpp. [2] OV L 250, 1.9.1987., 112. lpp. --------------------------------------------------
Oficiālais Vēstnesis L 043 , 17/02/1990 Lpp. 0021 - 0021

Speciālizdevums somu valodā: Nodaļa 3 Sējums 32 Lpp. 0040

Speciālizdevums zviedru valodā: Nodaļa 3 Sējums 32 Lpp. 0040



Komisijas Regula (EEK) Nr. 409/90 (1990. gada 16. februāris), ar kuru groza Regulu (EEK) Nr. 584/75, ar ko nosaka sīki izstrādātus noteikumus par to, kā piemēro konkursa sistēmu eksporta kompensācijām par rīsiem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1976. gada 21. jūnija Regulu (EEK) Nr. 1431/76, ar ko nosaka vispārīgus noteikumus eksporta kompensāciju piešķiršanai par rīsiem un kritērijus šādu kompensāciju apjoma noteikšanai [1], un jo īpaši tās 4. panta 2. punktu, tā kā 1. panta 2. punkta otrā daļa Komisijas Regulā (EEK) Nr. 584/75 [2], kurā jaunākie grozījumi izdarīti ar Regulu (EEK) Nr. 379/89 [3], paredz, ka jāpaiet vismaz 15 dienām no paziņojuma par uzaicinājumu uz konkursu publicēšanas līdz piedāvājumu iesniegšanai noteiktajai pirmajai dienai; tā kā 10 dienu termiņš iespējami ir labāks, lai nodrošinātu piedāvājumu iesniegšanas procedūras efektīvu pārvaldīšanu un ļautu savlaicīgi informēt attiecīgos uzņēmējus; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 584/75 1. panta 2. punkta otro teikumu no beigām aizstāj ar šādu: "No paziņojuma par uzaicinājumu uz konkursu publicēšanas līdz pirmajai piedāvājumu iesniegšanas dienai jābūt vismaz 10 dienām." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 16. februārī Komisijas vārdā — Komisijas loceklis Ray Mac Sharry [1] OV L 166, 25.6.1976., 36. lpp. [2] OV L 61, 7.3.1975., 25. lpp. [3] OV L 44, 16.2.1989., 22. lpp. --------------------------------------------------
Oficiālais Vēstnesis L 162 , 16/06/1992 Lpp. 0015 - 0015

Speciālizdevums somu valodā: Nodaļa 15 Sējums 11 Lpp. 0051

Speciālizdevums zviedru valodā: Nodaļa 15 Sējums 11 Lpp. 0051



Komisijas Regula (EEK) Nr. 1535/92 (1992. gada 15. jūnijs), ar ko groza I un III pielikumu Padomes Regulai (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Regulu (EEK) Nr. 2092/91 (1991. gada 24. jūnijs) par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem [1] un jo īpaši tās 5. panta 7. un 13. punktu, tā kā patēriņam paredzētie produkti, kas galvenokārt sastāv no vienas vai vairākām augu valsts izcelsmes sastāvdaļām, nelielā daudzumā var saturēt dzīvnieku valsts izcelsmes sastāvdaļas, kam jānosaka ražošanas noteikumi; tā kā attiecībā uz pārbaudēm, ko veic, kad pārstrādes vai iepakošanas struktūra saņem produktu, jānosaka III pielikumā paredzētā kontroles sistēma, lai pārliecinātos, ka produkts ir cēlies no uzņēmuma, kas pakļauts kontroles sistēmai; tā kā šajā regulā paredzētie pasākumi saskan ar Regulas (EEK) Nr. 2092/91 14. pantā minētās komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2092/91 I pielikumu papildina ar šādu tekstu: "Dzīvnieki un dzīvnieku valsts produkti Līdz 1. panta 2. punktā minētā priekšlikuma pieņemšanai un lai sagatavotu 5. panta 3. punkta a) apakšpunktā minētās sastāvdaļas, dzīvniekus audzē saskaņā ar esošajiem attiecīgās valsts tiesību aktiem vai, ja tādu nav, saskaņā ar starptautiski atzītu bioloģiskās lopkopības praksi." 2. pants Regulas (EEK) Nr. 2092/91 III pielikuma tekstu groza šādi. 1. Tekstu A iedaļas 4. punktā papildina ar šādu ievilkumu:"Ja struktūra pati pārstrādā savu lauksaimniecības produkciju, uzskaitei jāsatur šā pielikuma B iedaļas 2. punkta trešajā ievilkumā minētā informācija." 2. Tekstu B iedaļas 6. punktā papildina ar šo:"Saņemot produktu, kā minēts 1. pantā, uzņēmējs pārbauda iepakojuma vai konteinera aizvākojumu un šā pielikuma A iedaļas 8. punktā minēto norāžu esamību. Šīs pārbaudes rezultātu īpaši atzīmē B iedaļas 2. punktā minētajā uzskaitē. Ja pārbaudē rodas šaubas par attiecīgā produkta izcelsmi no 9. pantā paredzētajai kontroles sistēmai pakļauta uzņēmēja, to var pārstrādāt vai iepakot tikai pēc šo šaubu izkliedēšanas." Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 15. jūnijā Komisijas vārdā — Komisijas loceklis Ray Mac Sharry [1] OV L 198, 22.7.1991., 1. lpp. --------------------------------------------------
Oficiālais Vēstnesis L 355 , 05/12/1992 Lpp. 0022 - 0022

Speciālizdevums somu valodā: Nodaļa 3 Sējums 46 Lpp. 0089

Speciālizdevums zviedru valodā: Nodaļa 3 Sējums 46 Lpp. 0089



Komisijas Regula (EEK) Nr. 3519/92 (1992. gada 4. decembris), ar ko nosaka konkrētus sīki izstrādātus noteikumus, kuri jāievēro, piemērojot papildu piemaksas īpašajai piemaksai liellopu un teļa gaļas ražotājiem un piemaksai par zīdītājgovju uzturēšanu Kanāriju salās EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1992. gada 15. jūnija Regulu (EEK) Nr. 1601/92 par īpašiem pasākumiem Kanāriju salām attiecībā uz konkrētiem lauksaimniecības produktiem [1], un jo īpaši tās 12. pantu, tā kā Regula (EEK) Nr. 1601/92 paredz īpašus pasākumus attiecībā uz lauksaimniecisko ražošanu Kanāriju salās; tā kā šie pasākumi ietver papildu piemaksas īpašajai piemaksai par vīriešu kārtas liellopu audzēšanu un piemaksai par zīdītājgovju uzturēšanu, kas paredzētas Kopienas tiesību aktos; tā kā administratīvās vienkāršošanas nolūkā būtu jāparedz tas, ka šīs papildu piemaksas piešķir, atbildot uz pieteikumiem, kas iesniegti saskaņā ar šo piemaksu sistēmām; tā kā, ievērojot Regulu (EEK) Nr. 1601/92, īpašie pasākumi ir piemērojami no 1992. gada 1. jūlija; tā kā tādēļ būtu jāparedz, lai sīki izstrādātās piemērošanas normas ir spēkā no tās pašas dienas; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants 1. Papildu piemaksu īpašajai piemaksai par vīriešu kārtas liellopiem, kas minēta Regulas (EEK) Nr. 1601/92 10. panta 2. punktā, piešķir, pamatojoties uz pieteikumiem īpašās piemaksas piešķiršanai liellopu un teļa gaļas ražotājiem. 2. Papildu piemaksu par zīdītājgovju uzturēšanu, kas minēta Regulas (EEK) Nr. 1601/92 10. panta 3. punktā, piešķir, pamatojoties uz pieteikumiem piemaksas piešķiršanai par zīdītājgovju uzturēšanu. 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1992. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 4. decembrī Komisijas vārdā – Komisijas loceklis Ray Mac Sharryy [1] OV L 173, 27.6.1992., 13. lpp. --------------------------------------------------
Oficiālais Vēstnesis L 387 , 31/12/1992 Lpp. 0046 - 0046

Speciālizdevums somu valodā: Nodaļa 3 Sējums 47 Lpp. 0064

Speciālizdevums zviedru valodā: Nodaļa 3 Sējums 47 Lpp. 0064



Komisijas Regula (EEK) Nr. 3830/92 (1992. gada 28. decembris), kas attiecas uz muitas nodokļu un fiksēto komponentu atcelšanu tirdzniecībai starp desmit valstu kopienu un Spāniju, kā arī Spānijas īstenoto Kopējā muitas tarifa nodokļu piemērošanu no 1993. gada 1. janvāra attiecībā uz tirdzniecību ar valstīm, kas nav dalībvalstis EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Spānijas un Portugāles Pievienošanās aktu, un jo īpaši tā 75. panta 4. punktu, tā kā Pievienošanās akts paredz iespēju atcelt muitas nodokļus un citus komponentus, ko piemēro lauksaimniecības produktu tirdzniecībai starp Spāniju un desmit valstu kopienu; tie paši noteikumi pieļauj paātrinātu Spānijas muitas nodokļu saskaņošanu ar Kopējo muitas tarifu; saskaņā ar Akta 78. pantu vienu un to pašu noteikumu piemēro to fiksēto komponentu ierobežošanai Spānijā, kas izstrādāti, lai nodrošinātu pārstrādes rūpniecības aizsardzību; tā kā Spānija šajā sakarā ir iesniegusi lūgumu; tā kā, izveidojot vienotu tirgu bez iekšējām robežām no 1993. gada 1. janvāra, ir jāatceļ muitas nodokļi un citi komponenti tirdzniecībai starp desmit valstu kopienu un Spāniju un jāpiemēro viens un tas pats ievedmuitas nodoklis tirdzniecībai ar valstīm, kas nav dalībvalstis; tā kā šajā regulā paredzētie pasākumi ir saskaņā ar visu attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants 1. No 1993. gada 1. janvāra: - Spānija attiecībā uz tirdzniecību ar desmit valstu kopienu ar tiem produktiem, uz kuriem attiecas kopējā tirgus organizācija, atceļ muitas nodokļus un fiksētos komponentus, kas paredzēti pārstrādes rūpniecības aizsardzības nodrošināšanai, - ir atcelti muitas nodokļi un fiksētie komponenti, kas paredzēti pārstrādes rūpniecības aizsardzības nodrošināšanai, ko desmit dalībvalstu kopiena piemēro importam no Spānijas. 2. No 1993. gada 1. janvāra Spānija piemēro muitas nodokļus, ko desmit dalībvalstu kopiena piemēro tirdzniecībai ar valstīm, kas nav dalībvalstis. 2. pants Šī regula stājas spēkā 1993. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 28. decembrī Komisijas vārdā — Komisijas loceklis Ray Mac Sharry --------------------------------------------------
Oficiālais Vēstnesis L 061 , 13/03/1993 Lpp. 0041 - 0041

Speciālizdevums somu valodā: Nodaļa 3 Sējums 48 Lpp. 0182

Speciālizdevums zviedru valodā: Nodaļa 3 Sējums 48 Lpp. 0182



Komisijas Regula (EEK) Nr. 587/93 (1993. gada 12. marts), ar ko groza produkta kodu Regulā (EEK) Nr. 1332/92, ar kuru ievieš konkrētus pasākumus attiecībā uz galda olīvām EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1979. gada 5. februāra Regulu (EEK) Nr. 234/79 par Kopējā muitas tarifa nomenklatūras pārlabošanas kārtību attiecībā uz lauksaimniecības produktiem [1], kurā jaunākie grozījumi izdarīti ar Regulu (EEK) Nr. 3208/89 [2], un jo īpaši tās 2. panta 1. punktu, tā kā Padomes Regulas (EEK) Nr. 1332/92 [3] 3. panta 1. punktā paredzēts, ka noteiktiem kombinētās nomenklatūras kodiem atbilstošu galda olīvu ražotāju grupām vai to apvienībām piešķir īpašu atbalstu; tā kā vienu no šiem kodiem grozīja ar Komisijas Regulu (EEK) Nr. 2505/92 [4]; tā kā tāpēc minētais pants būtu attiecīgi jāpielāgo; tā kā šajā regulā paredzētie pasākumi ir saskaņā ar Eļļu un tauku pārvaldības komitejas atzinumu, IR PIEŅĒMUSI ŠO REGULU. 1. pants Regulu (EEK) Nr. 1332/92 ar šo groza šādi: KN kodu "ex20019080" 3. panta 1. punktā aizstāj ar "20019065". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1993. gada 15. marta. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 12. martā Komisijas vārdā — Komisijas loceklis René Steichen [1] OV L 34, 9.2.1979., 2. lpp. [2] OV L 312, 27.10.1989., 5. lpp. [3] OV L 145, 27.5.1992., 1. lpp. [4] OV L 267, 14.9.1992., 1. lpp. --------------------------------------------------